《客中遇乡友季芳远归省亲》
宋代·真山民

河梁邂逅话襟期，猎猎西风透裌衣。
酒脸未随红叶醉，乡心先逐白云飞。
客中送客难为别，山上安山胡不归。
借使家书君可寄，此间无复问庭帏。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。